turjo4nis/wikipedia-bn-dump-20250701 huggingface dataset:
দিল (১৯৯০-এর চলচ্চিত্র)

দিল (, ) হল ইন্দ্র কুমার পরিচালিত ১৯৯০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে এবং সুর করেছেন আনন্দ-মিলিন্দ। এতে শ্রেষ্ঠাংশে অভিনয় করেছেন আমির খান, মাধুরী দীক্ষিত, অনুপম খের ও সাঈদ জাফরী।

চলচ্চিত্রটি ১৯৯০ সালের ২২ জুন ভারতে মুক্তি পায় এবং সুপার হিট হয়। মাধুরী দীক্ষিত এই চলচ্চিত্রে অভিনয়ের জন্য ফিল্মফেয়ার শ্রেষ্ঠ অভিনেত্রী পুরস্কার অর্জন করেন এবং ছবিটি আরও সাতটি বিভাগে ফিল্মফেয়ার পুরস্কারের মনোনয়ন লাভ করে। ছবিটি ১৯৯৩ সালে তেলুগু ভাষায় থলি মুড্ডু নামে পুনর্নির্মিত হয়, এতে শ্রেষ্ঠাংশে অভিনয় করেন দিব্যা ভারতী ও প্রশান্ত। ১৯৯৭ সালে ছবিটি আমার ঘর আমার বেহেশত নামে পুনর্নির্মিত হয়, সোহানুর রহমান সোহান পরিচালিত ছবিটিতে শ্রেষ্ঠাংশে অভিনয় করেন শাকিল খান ও সাদিকা পারভিন পপি। এছাড়া ছবিটি কন্নড় ভাষায় শিভারাঞ্জিনি নামে পুনর্নির্মিত হয়।

কুশীলব
 আমির খান - রাজা প্রসাদ
 মাধুরী দীক্ষিত - মধু মেহরা
 অনুপম খের - হাজারী প্রসাদ, রাজার বাবা
 পদ্মারানী - সাবিত্রি প্রসাদ, রাজার মা
 সাঈদ জাফরী - জনাব মেহরা, মধুর বাবা
 শাম্মী - মধুর দাদী
 দিভেন বর্মা - পুলিশ ইন্সপেক্টার গালিব
 সত্যেন্দ্র কাপুর - গির্ধারি লাল
 রাজেশ পুরী - পণ্ডিত
 আদি ইরানি - শক্তি
 কিশোর ভানুশালী - দেব
 দীনেশ হিঙ্গু - পাণ্ডু, হাজারী প্রসাদের ভৃত্য

সঙ্গীত
চলচ্চিত্রের সঙ্গীত পরিচালনা করেছেন আনন্দ-মিলিন্দ এবং গানের কথা লিখেছেন সমীর। অলকা ইয়াগনিক পূর্বে একটি ভিন্ন কোম্পানির জন্য দুটি গান গেয়েছিলেন, ছবিতে গান দুটিতে কণ্ঠ দেন অনুরাধা পাড়োয়াল, কারণ তিনি তখন টি-সিরিজের একমাত্র নারী নেপথ্য সঙ্গীতশিল্পী ছিলেন।

গানের তালিকা

পুরস্কার ও মনোনয়ন
ফিল্মফেয়ার পুরস্কার
 বিজয়ী: শ্রেষ্ঠ অভিনেত্রী - মাধুরী দীক্ষিত
 মনোনীত: শ্রেষ্ঠ পরিচালক - ইন্দ্র কুমার
 মনোনীত: শ্রেষ্ঠ অভিনেতা - আমির খান
 মনোনীত: শ্রেষ্ঠ পার্শ্ব অভিনেতা - অনুপম খের
 মনোনীত: শ্রেষ্ঠ সঙ্গীত পরিচালক - আনন্দ-মিলিন্দ
 মনোনীত: শ্রেষ্ঠ গীতিকার - সমীর (গানঃ "মুঝে নিন্দ না আয়ে")
 মনোনীত: শ্রেষ্ঠ পুরুষ নেপথ্য কণ্ঠশিল্পী - সুরেশ ওয়াড়কর (গানঃ "ও প্রিয়া")
 মনোনীত: শ্রেষ্ঠ নারী নেপথ্য কণ্ঠশিল্পী - অনুরাধ পাড়োয়াল (গানঃ "মুঝে নিন্দ না আয়ে")

তথ্যসূত্র

বহিঃসংযোগ
 

১৯৯০-এর চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
১৯৯০-এর দশকের হিন্দি ভাষার চলচ্চিত্র
আনন্দ-মিলিন্দ সুরারোপিত চলচ্চিত্র
ইন্দ্র কুমার পরিচালিত চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
অন্য ভাষায় পুনর্নির্মিত হিন্দি চলচ্চিত্র
উদগমণ্ডলমে ধারণকৃত চলচ্চিত্র
কাসিয়ো রামোস

কাসিয়ো রামোস (জন্ম: ৬ জুন ১৯৮৭), সাধারণভাবে কাসিয়ো নামে অধিক পরিচিত, হলেন একজন ব্রাজিলীয় পেশাদার ফুটবলার, যিনি ব্রাজিলীয় সিরি এ ক্লাব করিন্থিয়ান্স এবং ব্রাজিল জাতীয় দলের হয়ে একজন গোলরক্ষক হিসেবে খেলেন।

কাসিয়ো ব্রাজিলীয় ক্লাব গ্রেমিওর একাডেমী পর্যায়ে হয়ে খেলার মাধ্যমে ফুটবল জগতে প্রবেশ করেন, এবং একাডেমীর হয়ে খেলার সময় তিনি ক্লাবের মূল একাদশে উন্নীত হয়েছিলেন। অতঃপর ২০০৭ সালে, তিনি ইউরোপীয় ক্লাব পিএসভি আইন্দোভেনে যোগদান করেন, যেখানে তিনি ২০০৭–০৮ মৌসুমে এরেডিভিসি ট্রফি এবং ২০০৮ সালে ইয়োহান ক্রুইফ শিল্ড ট্রফি জয়লাভ করেন। ২০১২ সালে, ব্রাজিলীয় ক্লাব করিন্থিয়ান্সে যোগদানের পূর্বে তিনি এক মৌসুমের জন্য স্পার্তা রোটারডামে ধারে খেলেছেন।

করিন্থিয়ান্সে যোগদানের সময় থেকে, তিনি ক্লাবটির হয়ে সকল প্রতিযোগিতায় ৩০০-এর অধিক ম্যাচ খেলেছেন এবং ২টি ক্যাম্পিয়নাতো ব্রাসিলেইরা সিরি এ ট্রফি, ৩টি ক্যাম্পিয়নাতো পলিস্তা, ১টি কনমেবল লিবের্তাদোরেস ট্রফি, ১টি রিকোপা সুদামেরিকানা ট্রফি জয়লাভ করেন। তিনি তার দলকে ২০১২ ফিফা ক্লাব বিশ্বকাপের ফাইনালে চেলসি ফুটবল ক্লাবকে হারিয়ে ফিফা ক্লাব বিশ্বকাপ করতে সাহায্য করেন। তিনি উক্ত প্রতিযোগিতায় সেরা খেলোয়াড় হিসেবে "গোল্ডেন বল" জয়লাভ করেন এবং তিনি ফাইনালে সবচেয়ে মূল্যবান খেলোয়াড় নির্বাচিত হন

সম্মাননা

ক্লাব
পিএসভি
এরেডিভিসি: ২০০৭–০৮
ইয়োহান ক্রুইফ শিল্ড: ২০০৮

করিন্থিয়ান্স
ক্যাম্পিয়নাতো ব্রাসিলেইরা সিরি এ: ২০১৫, ২০১৭
ক্যাম্পিয়নাতো পলিস্তা: ২০১৩, ২০১৭, ২০১৮
কোপা লিবের্তাদোরেস: ২০১২
রিকোপা সুদামেরিকানা: ২০১৩
ফিফা ক্লাব বিশ্বকাপ: ২০১২

ব্যক্তিগত
 ফিফা ক্লাব বিশ্বকাপ গোল্ডেন বল: ২০১২
 ক্যাম্পিয়নাতো ব্রাসিলেইরা সিরি এ বছরের সেরা দল: ২০১৫

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলের আন্তর্জাতিক ফুটবলার
ব্রাজিলীয় প্রবাসী ফুটবলার
ফুটবল গোলরক্ষক
গ্রেমিও ফুটবল পোর্তু আলেগ্রেন্সের খেলোয়াড়
পিএসভি আইন্দোভেনের খেলোয়াড়
স্পার্টা রটার্ডামের খেলোয়াড়
করিন্থিয়ান্স পাউলিস্তা স্পোর্ট ক্লাবের খেলোয়াড়
এরেডিভিজির খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
নেদারল্যান্ডসে প্রবাসী ফুটবলার
নেদারল্যান্ডসে ব্রাজিলীয় প্রবাসী
রিও গ্রান্দে দে সুলের ব্যক্তি
২০১৮ ফিফা বিশ্বকাপের খেলোয়াড়
২০১৯ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
ব্রাজিলীয় পুরুষ ফুটবলার
পুরুষ ফুটবল গোলরক্ষক
বেটা (চলচ্চিত্র)

বেটা () হল ইন্দ্র কুমার পরিচালিত ১৯৯২ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে। ছবিতে শ্রেষ্ঠাংশে অভিনয় করেছেন অনিল কাপুর, মাধুরী দীক্ষিত ও অরুণা ইরানী।

ছবিটি ১৯৯২ সালের ৩ এপ্রিল ভারতে মুক্তি পায় এবং সে বছরের সর্বোচ্চ আয়কারী চলচ্চিত্রের তালিকায় শীর্ষে অবস্থান করে। ছবিটি শ্রেষ্ঠ অভিনেতা ও অভিনেত্রীসহ পাঁচটি বিভাগে ফিল্মফেয়ার পুরস্কার অর্জন করে।

কুশীলব 

 অনিল কাপুর - রাজু
 মাস্টার বান্টি - রাজু (কিশোর বয়সে)
 মাধুরী দীক্ষিত - সরস্বতী
 অরুণা ইরানী - লক্ষ্মী
 লক্ষ্মীকান্ত বের্দে - পাণ্ডু
 অনুপম খের - তোলারাম
 প্রিয়া অরুণ - চম্পা
 কুনিকা সদানন্দ - কুনিকা
 আদি ইরানি - রমেশ
 ভারতী আচরেকর - ময়নাবতী
 ব্রিজ গোপাল - বাইরন সিং রানা

সঙ্গীত
চলচ্চিত্রের সঙ্গীত পরিচালনা করেছেন আনন্দ-মিলিন্দ। দিলীপ সেন-সমীর সেন, অমর-উৎপল ও নরেশ শর্মার সুরকৃত কয়েকটি গান মূল অ্যালবামে যুক্ত ছিল কিন্তু চলচ্চিত্রের পর্দায় তাঁদের নাম আসেনি। চলচ্চিত্রের অ্যালবামটি প্রকাশ করে টি-সিরিজ। এটি সে বছরের দ্বিতীয় সর্বাধিক বিক্রিত অ্যালবাম ছিল।

গানের তালিকা

পুরস্কার ও মনোনয়ন
ফিল্মফেয়ার পুরস্কার
 বিজয়ী: শ্রেষ্ঠ অভিনেতা - অনিল কাপুর
 বিজয়ী: শ্রেষ্ঠ অভিনেত্রী - মাধুরী দীক্ষিত
 বিজয়ী: শ্রেষ্ঠ পার্শ্ব অভিনেত্রী - অরুণা ইরানী
 বিজয়ী: শ্রেষ্ঠ নারী নেপথ্য কণ্ঠশিল্পী - অনুরাধা পাড়োয়াল
 বিজয়ী: শ্রেষ্ঠ নৃত্য পরিচালক - সরোজ খান
 মনোনীত: শ্রেষ্ঠ চলচ্চিত্র - বেটা (ইন্দ্র কুমার ও অশোক থাকেরিয়া)
 মনোনীত: শ্রেষ্ঠ পরিচালক - ইন্দ্র কুমার
 মনোনীত: শ্রেষ্ঠ কৌতুকাভিনয়শিল্পী - লক্ষ্মীকান্ত বের্দে
 মনোনীত: শ্রেষ্ঠ সঙ্গীত পরিচালক - আনন্দ-মিলিন্দ

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৯২-এর চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
আনন্দ-মিলিন্দ সুরারোপিত চলচ্চিত্র
ইন্দ্র কুমার পরিচালিত চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
তামিল চলচ্চিত্রের হিন্দি পুনর্নির্মাণ
১৯৯০-এর দশকের হিন্দি ভাষার চলচ্চিত্র
আইটেম নাম্বার বিশিষ্ট চলচ্চিত্র
উদগমণ্ডলমে ধারণকৃত চলচ্চিত্র
ফিলিপে লুইস

ফিলিপে লুইস কাসমিরস্কি (জন্ম: ৯ আগস্ট ১৯৮৫), সাধারণত ফিলিপে লুইস () নামে পরিচিত, হলেন একজন ব্রাজিলীয় পেশাদার ফুটবলার, যিনি স্পেনীয় লা লিগা ক্লাব আতলেতিকো মাদ্রিদ এবং ব্রাজিল জাতীয় দলের হয়ে একজন রক্ষণভাগের খেলোয়াড় হিসেবে খেলেন।

ফিলিপে লুইস তার কৌশলগত সচেতনতার জন্য অধিক পরিচিত লাভ করেছেন। তিনি তার পেশাদার ক্যারিয়ারের অধিকাংশ সময় স্পেনে অতিবাহিত করেছেন। তিনি স্পেনে তার পেশাদার ক্যারিয়ার শুরু করেন দেপোর্তিবো লা করুনিয়ার হয়ে খেলার মাধ্যমে, যেখানে তিনি ৪ মৌসুম অতিবাহিত করেন। ২০১০ সালে, তিনি আরেক স্পেনীয় ক্লাব আতলেতিকো মাদ্রিদে যোগদান করেন, যেখানে তিনি বেশ কয়েকটি ট্রফি জয়লাভ করেন যার মধ্যে ২০১৩–১৪ মৌসুমের লা লিগা ট্রফি অন্যতম। ২০১৪ সালের জুলাই মাসে, তিনি প্রিমিয়ার লিগ ক্লাব চেলসি ফুটবল ক্লাবে ১৫.৮ মিলিয়ন ইউরোর বিনিময়ে যোগদান করেন। তিনি চেলসিকে প্রিমিয়ার লিগ এবং ইএফএল কাপ জয়লাভ করতে সাহায্য করেন। এক মৌসুম চেলসিতে খেলার পর, তিনি পুনরায় আতলেতিকো মাদ্রিদে ফিরে আসেন।

২০০৯ সালে, ব্রাজিল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ব্রাজিলের হয়ে এপর্যন্ত ৩০-এর অধিক ম্যাচ খেলেছেন। তিনি ২০১৩ ফিফা কনফেডারেশন্স কাপ এবং ২০১৫ কোপা আমেরিকার মতো প্রতিযোগিতায় ব্রাজিলের প্রতিনিধিত্ব করেছেন।

সম্মাননা
আতলেতিকো মাদ্রিদ
লা লিগা: ২০১৩–১৪
কোপা দেল রে: ২০১২–১৩
উয়েফা ইউরোপা লিগ: ২০১১–১২
উয়েফা সুপার কাপ: ২০১২
স্পেনীয় সুপার কাপ রানার-আপ: ২০১৩
উয়েফা চ্যাম্পিয়ন্স লিগ রানার-আপ: ২০১৩–১৪, ২০১৫–১৬

চেলসি
প্রিমিয়ার লিগ: ২০১৪–১৫
ইএফএল কাপ: ২০১৪–১৫

ব্রাজিল অনূর্ধ্ব-২০
ফিফা অনূর্ধ্ব-২০ বিশ্বকাপ তৃতীয় স্থান: ২০০৫

ব্রাজিল
ফিফা কনফেডারেশন্স কাপ: ২০১৩

ব্যক্তিগত
লা লিগা মৌসুমের সেরা দল: ২০১৩–১৪
ফিফপ্রো বিশ্ব একাদশ: পঞ্চম দল ২০১৪
ইএসএম বছরের সেরা দল: ২০১৫–১৬
উয়েফা লা লিগা মৌসুমের সেরা দল: ২০১৫–১৬, ২০১৬–১৭

তথ্যসূত্র

বহিঃসংযোগ

 আতলেতিকো মাদ্রিদের অফিসিয়াল ওয়েবসাইটে ফিলিপে লুইস
 
 দেপোর্তিবো লা করুনিয়ার অফিসিয়াল ওয়েবসাইটে ফিলিপে লুইস 
 
 

১৯৮৫-এ জন্ম
জীবিত ব্যক্তি
সান্তা কাতারিনার (রাজ্য) ব্যক্তি
ইতালীয় বংশোদ্ভূত ব্রাজিলীয় ব্যক্তি
পোলীয় বংশোদ্ভূত ব্রাজিলীয় ব্যক্তি
ইতালির নাগরিকীকৃত নাগরিক
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলের আন্তর্জাতিক ফুটবলার
ব্রাজিলীয় প্রবাসী ফুটবলার
ফুটবল রক্ষণভাগের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ফিগেইরেন্সে ফুটবল ক্লাবের খেলোয়াড়
ইয়ং আয়াক্সের খেলোয়াড়
এএফসি আয়াক্সের খেলোয়াড়
ক্লাব আতলেতিকো রেন্তিস্তাসের খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
রিয়াল মাদ্রিদ কাস্তিয়ার খেলোয়াড়
দেপোর্তিবো লা করুনিয়ার খেলোয়াড়
আতলেতিকো মাদ্রিদের ফুটবলার
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
নেদারল্যান্ডসে প্রবাসী ফুটবলার
উরুগুয়েতে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
নেদারল্যান্ডসে ব্রাজিলীয় প্রবাসী
উরুগুয়েতে ব্রাজিলীয় প্রবাসী
স্পেনে ব্রাজিলীয় প্রবাসী
ইংল্যান্ডে ব্রাজিলীয় প্রবাসী
উয়েফা ইউরোপা লিগ বিজয়ী খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৫ কোপা আমেরিকার খেলোয়াড়
২০১৬ কোপা আমেরিকার খেলোয়াড়
২০১৮ ফিফা বিশ্বকাপের খেলোয়াড়
২০১৯ কোপা আমেরিকার খেলোয়াড়
ফিফা কনফেডারেশন্স কাপ বিজয়ী খেলোয়াড়
কোপা আমেরিকা বিজয়ী খেলোয়াড়
স্পেনে ব্রাজিলীয় প্রবাসী ক্রীড়াবিদ
ইংল্যান্ডে ব্রাজিলীয় প্রবাসী ক্রীড়াবিদ
ব্রাজিলীয় পুরুষ ফুটবলার
ফুটবল ফুলব্যাক
ব্রাজিলীয় ফুটবল ম্যানেজার
ফ্লামেঙ্গো রেগাতাস ক্লাবের খেলোয়াড়
কামি রিটা শেরপা

কামী রিটা শেরপা পর্বাতোরোহন সংস্থা আল্পাইন আসেন্টে,  শেরপাদের একজন নেপালি গাইড । ২০১৭ সালে তিনি মাউন্ট এভারেস্টে তার ২১তম চড়াই চড়ে সমগ্র পৃথিবীর মাত্র তিনজন মানুষের একজন হন যারা এভারেস্ট অধিকতম বার বিজয় করেছেন।

২০১৭ সালে ২১তম এভারেস্ট বিজয়ের সময় কামীর বয়স ছিল ৪৭। সেইসময় আপা শেরপা ও ফুরবা তাসি শেরপার পরে কামী ছিলেন তৃতীয় ব্যক্তি যারা এভারেস্টের শীর্ষে ২১ বার চড়েছেন।

মে ২০১৮ সালে, কামী শেরপা হলেন বিশ্বের প্রথম ব্যক্তি যিনি ২২ বার মাউন্ট এভারেস্ট আরোহণ করেছেন। সর্বশেষ ২৩ মে, ২০২৩ সালে তিনি  ২৮ বারের মতো এভারেস্ট জয় করেন। তিনি মাউন্ট এভারেস্ট অধিকতমবার আরোহণের  বিশ্ব রেকর্ড অধিকারী হলেন।

নাম বিষয়ক 
এডভেঞ্চার কন্সাল্ট্যান্টে কর্মরত অন্য আর একজন কামী রিটা শেরপা আছেন, ২০১৭ সালে যিনি ১৬বার এভারেস্ট জয় করেছেন।

আরও দেখুন 

 কতসংখ্যকবার মাউন্ট এভারেস্ট জয় করেছেন সেই অনুযায়ী বিজয়ীদের তালিকা 
 বিংশ-শতাব্দীর মাউন্ট এভারেস্ট বিজয়ীদের তালিকা
 লাকপা শেরপা
 ফুরবা তাশি শেরপা

তথ্যসূত্র 

নেপালি পুরুষ পর্বতারোহী
জীবিত ব্যক্তি
১৯৭০-এ জন্ম
রাজা (১৯৯৫-এর চলচ্চিত্র)

রাজা () হল ইন্দ্র কুমার পরিচালিত ১৯৯৫ সালের ভারতীয় হিন্দি ভাষার প্রণয়ধর্মী চলচ্চিত্র। ছবিটির কাহিনী রচনা করেছেন নৌশির খাতাউ এবং সুর করেছেন নাদিম-শ্রাবণ। এতে শ্রেষ্ঠাংশে অভিনয় করেছেন মাধুরী দীক্ষিত, সঞ্জয় কাপুর, মুকেশ খান্না, দিলীপ তাহিল ও পরেশ রাওয়াল।

চলচ্চিত্রটি ১৯৯৫ সালের ২৩শে জুন ভারতে মুক্তি পায়। সমালোচকগণ তাদের পর্যালোচনায় ছবিটির বেশ কিছু ত্রুটি কথা উল্লেখ করলেও ছবিটি হিট হয় এবং সে বছরের সর্বোচ্চ আয়কারী চলচ্চিত্রের তালিকায় চতুর্থ স্থান অধিকার করে। মাধুরী দীক্ষিত তার ভূমিকার জন্য শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে স্টার স্ক্রিন পুরস্কার অর্জন করেন।

কুশীলব
 মাধুরী দীক্ষিত - মধু গাড়েওয়াল
 সঞ্জয় কাপুর - রাজা
 মুকেশ খান্না - রানা মহেন্দ্র প্রতাপ গাড়েওয়াল
 রিতা ভাদুরী - সুমিত্রা গাড়েওয়াল
 পরেশ রাওয়াল - ব্রিজনাথ "বিরজু" পতংওয়ালা
 দিলীপ তাহির - বিশ্ব গাড়েওয়াল
 টিকু তালসানিয়া - নেতাজী
 দীনেশ হিঙ্গু

সঙ্গীত
চলচ্চিত্রের সুর ও সঙ্গীত পরিচালনা করেছেন নাদিম-শ্রাবণ এবং গীত লিখেছেন সমীর। ছবিটির গানগুলো হিট হয় এবং গানের অ্যালবামটি সে বছরের সর্বোচ্চ বিক্রিত অ্যালবামের তালিকায় দ্বিতীয় স্থান অধিকার করে।

গানের তালিকা

তথ্যসূত্র

বহিঃসংযোগ
 

১৯৯৫-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের প্রণয়ধর্মী চলচ্চিত্র
ইন্দ্র কুমার পরিচালিত চলচ্চিত্র
নাদিম-শ্রাবণ সুরারোপিত চলচ্চিত্র
ভারতীয় চলচ্চিত্র
ভারতীয় প্রণয়ধর্মী চলচ্চিত্র
টঙ্ক, ভারত

টঙ্ক ভারতের রাজস্থান রাজ্যের একটি শহর। এটি টঙ্ক জেলার প্রশাসনিক সদরদপ্তর। টঙ্ক ১৮১৭ থেকে ১৮৪৭ সাল পর্যন্ত ব্রিটিশ ভারতে প্রখ্যাত রাজকীয় রাজ্যের রাজধানী ছিল।

জনসংখ্যার উপাত্ত 
২০১১ সালের ভারতীয় জনসংখ্যা অনুযায়ী, টঙ্কের জনসংখ্যা ১৬৫,৩৬৩ জন, ৪৮% মহিলা। ১৪% হল ছয় বছরের কম বয়সী। টঙ্কের সাক্ষরতার হার ৬৯.৪৭%, পুরুষদের মধ্যে যার হার ৭৮.৭% এবং নারীদের মধ্যে যার হার ৫৯.৮৫%।

ইতিহাস 
রাজ্যের প্রতিষ্ঠাতা ছিলেন নওয়াব মুহম্মদ আমির খান (১৭৬৯-১৮৩৪), যিনি ছিলেন আফগানিস্তানের পশতুন বংশদ্ভুত একজন অভিযাত্রী ও সামরিক নেতা।

তথ্যসূত্র 

টঙ্ক জেলার শহর ও নগর
ভারতের পৌর এলাকা
ভারতের গ্রাম পঞ্চায়েত
গ্রেট বেসিন মরুভূমি

গ্রেট বেসিন মরুভূমি সিয়েরা নেভাদা এবং ভ্যাস্যাব রেঞ্জের মধ্যে অবস্থিত গ্রেট বেসিনের অংশ। মরুভূমি একটি ভৌগোলিক অঞ্চল যা বিশ্বব্যাপী জলবায়ু তহবিল দ্বারা নির্ধারিত গ্রেট বেসিন ঝরনা প্যাচপ্লেটকে ওভারল্যাপ করে এবং "ইউএস এনভায়রনমেন্টাল প্রোটেকশন এজেন্সি" এবং মার্কিন যুক্তরাষ্ট্রের "জিওলজিকাল সার্ভে" দ্বারা সংজ্ঞায়িত সেন্ট্রাল বেসিন ও রেঞ্জ ইকোলজিওন। এটি উষ্ণ, শুষ্ক গ্রীষ্ম এবং তুষারময় শীতকাল যুক্ত একটি মরুভূমি।  মরুভূমি নেভাদা রাজ্যের একটি বড় অংশ জুড়ে ছড়িয়ে রয়েছে এবং পশ্চিম উটাহ, পূর্ব ক্যালিফোর্নিয়া, এবং আইডাহোর মধ্যে প্রসারিত। এই মরুভূমিটি উত্তর আমেরিকার চারটি জৈবিকভাবে সংজ্ঞায়িত মরুভূমির মধ্যে একটি, অন্য তিনটি মরুভূমি হল মোজাভ মরুভূমি, সোনারোরা মরুভূমি এবং চিহুহুয়ান মরুভূমি। 

বেসিন এবং পরিসীমা স্থলচিত্রটি মরুভূমিকে চিহ্নিত করে: সমান্তরাল পর্বতশ্রেণীগুলির দ্বারা বিস্তৃত উপত্যকাগুলি সাধারণত উত্তর-দক্ষিণে সুপ্রতিষ্ঠিত হয় ৯,৮০০ ফুটের (৩,০০০ মিটার) চেয়ে বেশি উচ্চতার ৩৩ টি পর্বতমালা রয়েছে মরুভূমির মধ্যে, তবে এই অঞ্চলের উপত্যকাগুলিও সর্বোচ্চ, ৩,৯০০ ফুটের (১,২০০ মিটার) বেশি উচ্চতায় অবস্থান করছে। গ্রেট বেসিন মরুভূমির জৈবিক উপাদান উচ্চতা অনুসারে পরিবর্তিত হয়: নিম্ন অঞ্চলের শুকনো হ্রদসমূহ থেকে, পিংয়ন-জাইনার বনগুলিতে বালি স্যাগেব্রাস উপত্যকার মাধ্যমে। উপত্যকায় এবং পর্বতমালার মধ্যে উল্লেখযোগ্য পরিবর্তনের ফলে বিভিন্ন ধরনের আবাসস্থল তৈরি হয়েছে, যা সমগ্র অঞ্চল জুড়ে জেনেটিক্যালি অনন্য উদ্ভিদ ও প্রাণী প্রজাতির অনেকগুলি ছোট, বিচ্ছিন্ন জনগোষ্ঠীকে পরিণত করেছে। গ্রেসনের মতে, প্রায় ৬০০ প্রজাতির মেরুদন্ডী প্রাণী গ্রেট বেসিনয়ে বাস করে, যা ইকোরিজিওয়ের অনুরূপ মৌলিক পদচিহ্ন। প্রাকৃতিক আবাসস্থলে বসবাস করা  (উদাহরণস্বরূপ, Centrocercus urophasianus, ভল্পস ম্যাক্রোটিস, ডিপোডোমিস অডিরি, এবং ফিরোনিসমা প্লাটরিহিনস) ৬৩ টি প্রজাতির সংরক্ষণের উদ্বেগ হিসেবে চিহ্নিত করা হয়েছে। 

মরুভূমির বাস্তুসংস্থান ভৌগোলিক উপাত্ত জুড়ে ভিন্ন হয়। মরুভূমিটি পর্বতমালার উচ্চ উচ্চতায় অবস্থান এবং  আঞ্চলিক জলবায়ু প্রভাবে: সিয়েরা নেভাদা বৃষ্টির ছায়া দ্বারা গঠিত মরুভূমি যা প্রশান্ত মহাসাগর থেকে আর্দ্রতা বজায় রাখে, যখন রকি পর্বতমালা একটি বাধা সৃষ্টি করে যা মেক্সিকো উপসাগর থেকে আর্দ্রতা নিয়ন্ত্রণ করে।  গ্রেট বেসিন মরুভূমিতে বিভিন্ন স্থানে এই বৃষ্টির ছায়া অঞ্চলগুলির উপর নির্ভর করে বৃষ্টিপাতের বিভিন্ন পরিমাণের ভিন্নতা রয়েছে। এই মরুভূমির পরিবেশে প্লাইস্টোসিন হ্রদ দ্বারা প্রভাবিত হয় যা শেষ বরফ যুগের পরে শুকিয়ে যায়: হ্রদগুলি হল লেক লাউন্টান এবং লেক বোনাইয়েল। এই হ্রদগুলি প্রতিটিরর লবণাক্ততা এবং ক্ষারীয়তা পরিমাণের ভিন্নতা রয়েছে।

তথ্যসূত্র

বহিঃসংযোগ

গ্রেট বেসিন মরুভূমি
নেভাডার মরুভূমি
ক্যালিফোর্নিয়ার মরুভূমি
ইউটার মরুভূমি
বহুখিলানবিশিষ্ট সেতু

বহুখিলানবিশিষ্ট সেতু () বলতে ধারাবাহিকভাবে স্থাপিত অনেকগুলি খিলানের (ইংরেজিতে "আর্চ" বা "স্প্যান") উপরে নির্মিত দীর্ঘ সেতুকে বোঝায়। বহুখিলানবিশিষ্ট সেতুগুলিকে কোন উপত্যকা, জলপ্রবাহ বা সড়কের উপর দিয়ে নির্মাণ করা হয় এবং এগুলির উপর দিয়ে রেলগাড়ি বা মোটরযান চলাচল করে। আধুনিক যুগে বহুখিলানবিশিষ্ট সেতুগুলির একেকটি খিলানখণ্ড আগে থেকেই অন্য কোনও স্থানে তৈরি করা হয় এবং 
ধারাবাহিকভাবে একটির পরে একটি যোগ করে শেষ পর্যন্ত সমগ্র সেতুটি নির্মাণ করা হয়।

কাঠামোর ধরন অনুযায়ী সেতু
নাদের চৌধুরী

নাদের চৌধুরী (জন্ম: ১ আগস্ট ১৯৬০) একজন বাংলাদেশী অভিনয়শিল্পী ও চলচ্চিত্র পরিচালক। টেলিভিশনের সাড়া জাগানো নাটক 'বারো রকম মানুষে' অভিনয় করে তুমুল জনপ্রিয়তা অর্জন করেছেন। তিনি মঞ্চ দিয়ে তার অভিনয়জীবন শুরু করে অসংখ্য নাটক ও সিনেমায় অভিনয় করেছেন এবং তিনটি সিনেমা পরিচালনা করেছেন।

প্রাথমিক জীবন
নাদের চৌধুরী ১ আগস্ট ১৯৬০ সালে ঢাকায় জন্মগ্রহণ করেন।

কর্মজীবন
১৯৮৪ সাল থেকে ঢাকা পদাতিক থিয়েটারের মধ্য দিয়ে তার অভিনয় জীবনের শুরু হয়। ঢাকা পদাতিকে যোগদানের সাত বছর পর ১৯৯১ সালে অডিশনের মাধ্যমে বিটিভির তালিকাভুক্ত শিল্পীদের তালিকায় তার নাম অন্তর্ভুক্ত হয়। প্রথমদিকে বিটিভির নির্মিত কয়েকটি নাটকের ছোট ছোট কিছু চরিত্রে কাজ করেন। ১৯৯২ সালে বিটিভির বহুল জনপ্রিয়তা পাওয়া নাটক ‘বারো রকম মানুষ’-এ লজিং মাস্টার চরিত্রে অভিনয় করে দর্শকদের কাছে একজন টিভি অভিনেতা হিসেবে পরিচিতি লাভ করেন।

তিনি ঢাকা পদাতিক নাট্যদলের নাটকের নির্দেশকের কাজ করেছেন এবং থিয়েটার অঙ্গনে পর্যায়ক্রমে পঞ্চাশটিরও বেশি নাটকের নির্দেশনার কাজ করেছেন। ২০১০ সালে থেকে টেলিভিশনের জন্য নাটক লেখার কাজ শুরু করেন।

চলচ্চিত্রের তালিকা

অভিনীত চলচ্চিত্র

পরিচালিত চলচ্চিত্র

ওয়েব ধারাবাহিক

রাজনৈতিক জীবন
নাদের চৌধুরী জাতীয় সমাজতান্ত্রিক দল জাসদের সাংস্কৃতিক বিষয়ক সম্পাদক। তিনি ২০১৫ সালের ঢাকা উত্তর সিটি করপোরেশনের মেয়র নির্বাচন পদে প্রতিদ্বন্দ্বিতা করেন।

আরো দেখুন 

 নাদের চৌধুরী পরিচালিত চলচ্চিত্র

তথ্যসূত্র

বহিঃসংযোগ

 
 

১৯৬০-এ জন্ম
বাংলাদেশী টেলিভিশন অভিনেতা
বাংলাদেশী চলচ্চিত্র পরিচালক
ঢাকা বিশ্ববিদ্যালয়ের প্রাক্তন শিক্ষার্থী
২০শ শতাব্দীর বাংলাদেশী অভিনেতা
২১শ শতাব্দীর বাংলাদেশী অভিনেতা
বাংলাদেশী চলচ্চিত্র অভিনেতা
বাংলাদেশী পুরুষ চিত্রনাট্যকার
বাচসাস পুরস্কার বিজয়ী
খলনায়ক (১৯৯৩-এর চলচ্চিত্র)

খলনায়ক () হল সুভাষ ঘাই প্রযোজিত ও পরিচালিত ১৯৯৩ সালের ভারতীয় হিন্দি ভাষার মারপিঠধর্মী উত্তেজনাপূর্ণ চলচ্চিত্র। ছবিটির কাহিনী ও চিত্রনাট্য রচনা করেছেন সুভাষ ঘাই, রাম কেলকর ও কমলেশ পাণ্ডে। ছবিতে সন্ত্রাসী বাল্লুকে ধরতে ইন্সপেক্টর রাম ও তাঁর প্রেমিকা ইন্সপেক্টর গঙ্গার প্রচেষ্টা চিত্রিত হয়েছে। এতে প্রধান তিনটি ভূমিকায় অভিনয় করেছেন যথাক্রমে সঞ্জয় দত্ত, জ্যাকি শ্রফ ও মাধুরী দীক্ষিত।

চলচ্চিত্রটি ১৯৯৩ সালের ৬ আগস্ট ভারতে মুক্তি পায়। এটি সে বছরের দ্বিতীয় সর্বোচ্চ আয়কারী চলচ্চিত্র ছিল এবং ১৯৯০-এর দশকের চতুর্থ সর্বোচ্চ আয়কারী হিন্দি চলচ্চিত্র ছিল। ছবিটি শ্রেষ্ঠ চলচ্চিত্রসহ দশটি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ নারী নেপথ্য কণ্ঠশিল্পী ও নৃত্য পরিচালক বিভাগে দুটি পুরস্কার অর্জন করে।

কুশীলব
 সঞ্জয় দত্ত - বলরাম রাকেশ প্রসাদ "বাল্লু"
 মাধুরী দীক্ষিত - ইন্সপেক্টর গাঙ্গোত্রী "গঙ্গা" দেবী
 জ্যাকি শ্রফ - ইন্সপেক্টর রাম সিনহা
 অনুপম খের - ঈশ্বর গিরধর পাণ্ডে
 রাখী গুলজার - আরতি প্রসাদ
 রম্যা কৃষ্ণন - সোফিয়া সুলোচনা
 প্রমোদ মুথু - রশি মহন্ত
 নিনা গুপ্তা - চম্পা দিদি, "চোলি কে পিচে" গানের নৃত্যশিল্পী

সঙ্গীত
চলচ্চিত্রের সুর ও সঙ্গীত পরিচালনা করেছেন লক্ষ্মীকান্ত-প্যায়ারেলাল এবং গীত রচনা করেছেন আনন্দ বকশী।

গানের তালিকা

পুরস্কার ও মনোনয়ন
ফিল্মফেয়ার পুরস্কার
 বিজয়ী: শ্রেষ্ঠ নারী নেপথ্য কণ্ঠশিল্পী - অলকা ইয়াগনিক ও ইলা অরুণ (গানঃ "চোলি কে পিচে")
 বিজয়ী: শ্রেষ্ঠ নৃত্য পরিচালনা - সরোজ খান (গানঃ "চোলি কে পিচে")
 মনোনীত: শ্রেষ্ঠ চলচ্চিত্র - খলনায়ক (সুভাষ ঘাই)
 মনোনীত: শ্রেষ্ঠ পরিচালক - সুভাষ ঘাই
 মনোনীত: শ্রেষ্ঠ অভিনেতা - সঞ্জয় দত্ত
 মনোনীত: শ্রেষ্ঠ অভিনেত্রী - মাধুরী দীক্ষিত
 মনোনীত: শ্রেষ্ঠ পার্শ্ব অভিনেত্রী - জ্যাকি শ্রফ
 মনোনীত: শ্রেষ্ঠ সঙ্গীত পরিচালক - লক্ষ্মীকান্ত-প্যায়ারেলাল
 মনোনীত: শ্রেষ্ঠ গীতিকারর - আনন্দ বকশী
 মনোনীত: শ্রেষ্ঠ পুরুষ নেপথ্য কণ্ঠশিল্পী - বিনোদ রাঠোড় (গানঃ "নায়ক নহী খলনায়ক হুঁ ম্যাঁয়")

পুনর্নির্মাণ
চলচ্চিত্রটি তেলুগু ভাষায় খিলাড়ি নাম্বার ওয়ান নামে পুনর্নির্মিত হয়। এতে সঞ্জয় দত্তের ভূমিকায় বিনোদ কুমার, মাধুরী দীক্ষিতের ভূমিকায় সুকন্যা ও জ্যাকি শ্রফের ভূমিকায় রাঘুমান অভিনয় করেন। এছাড়া তিনি নিজেই এর একটি পুনর্নির্মাণ তৈরির সিদ্ধান্ত নেন।

তথ্যসূত্র

বহিঃসংযোগ
 
 

হিন্দি ভাষার চলচ্চিত্র
১৯৯৩-এর চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় মারপিঠধর্মী চলচ্চিত্র
লক্ষ্মীকান্ত-প্যারেলাল সুরারোপিত চলচ্চিত্র
সুভাষ ঘাই পরিচালিত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতে সন্ত্রাসবাদ সম্পর্কে চলচ্চিত্র
আইটেম নাম্বার বিশিষ্ট চলচ্চিত্র
ভারতীয় অপরাধ অ্যাকশন চলচ্চিত্র
লক্ষ্মীকান্ত-প্যায়ারেলাল সুরারোপিত চলচ্চিত্র
কেএ ব্যান্ড

তড়িৎচম্বুক বর্ণালী, অনুতরঙ্গের ২৬.৫–৪০ গিগাহার্জ কে  কেএ ব্যান্ড হিসাবে সংজ্ঞায়িত করা হয়ে থাকে।  এর তরঙ্গদৈর্ঘ্যের এক সেন্টিমিটার থেকে ৭.৫ মিলিমিটার পর্যন্ত। কেএ ব্যান্ড হচ্ছে "কে-এবোভ" এর সংক্ষিপ্ত রুপ, যার অর্থ কে এর ঊর্ধ্বস্থিত যা কিনা ন্যাটো কে ব্যান্ড ঊর্ধ্বস্থিত একটি ব্যান্ড। বায়ুমণ্ডলে উপস্থিত জলীয় বাষ্পের দ্বারা অনুরণনের ফলে ন্যাটো কে ব্যান্ড মূলত তিনটি ব্যান্ডে বিভক্ত হয়ে যায়। এর ২০–৩০ গিগাহার্জ কম্পাংকের তরঙ্গ  ব্যান্ড যোগাযোগ উপগ্রহ ব্যবহার করা হয়। এর মধ্যে ২৭.৫ বা ৩১ গিগাহার্জে ব্যান্ড স্যাটেলাইটের  আপলিংক  এবং সামরিক বিমান অবস্থিত স্বল্প দূরত্বের উচ্চ রেজল্যুশন রাডারে ব্যবহার করা হয়। এছাড়াও এই রেডিও ব্যান্ডের কিছু ফ্রিকোয়েন্সি আইন প্রয়োগকারী সংস্থার দ্বারা গাড়ির গতি সনাক্তকরণ জন্য ব্যবহার করা হয়। কেপলার মিশনে স্পেস টেলিস্কোপ  দ্বারা সংগৃহীত বৈজ্ঞানিক তথ্য সংগ্রহের জন্য ডাউনলিংকে এই ফ্রিকোয়েন্সি রেঞ্জ  ব্যবহার করা হয়ে থাকে।

"কেএ-ব্যান্ড" হচ্ছে কার্জ এবোভ (ইংরেজি: Kurz-above) এর সংক্ষিপ্ত রুপ, যা মূলত জার্মান শব্দ "কার্জ" থেকে আগত, যার অর্থ ছোট.

এ উপগ্রহ যোগাযোগ মাধমের ক্ষেত্রে কেএ ব্যান্ড উচ্চ ব্যান্ডউইথের যোগাযোগ সম্পন্ন করতে কার্যকরী। এটা Inmarsat আই-৫ সিস্টেমে,  Iridium পরবর্তী স্যাটেলাইট সিরিজ এবং জেমস ওয়েব স্পেস টেলিস্কোপ ব্যবহৃত হয়। সি ব্যান্ড ও কেইউ ব্যান্ডের তুলনায় কএ  ব্যান্ডটি রেইন ফেইডে দ্বারা বেশি ক্ষতিগ্রস্ত হয়।

সাধারণত এই ফ্রিকোয়েন্সি দ্বারা  মহাজাগতিক মাইক্রোওয়েভ ব্যাকগ্রাউন্ড  পরীক্ষায় সমূহ সম্পন্ন করা হয়ে থাকে।

৫ম প্রজন্মের মোবাইল নেটওয়ার্ক আংশিকভাবে কেএ ব্যান্ডকে (28, 38, এবং 60 গিগাহার্জ) সমাপতিত করবে।

তথ্যসূত্র 

মাইক্রোওয়েভ ব্যান্ড
খলনায়ক (১৯৯৬-এর চলচ্চিত্র)

খলনায়ক হল মনতাজুর রহমান আকবর রচিত ও পরিচালিত ১৯৯৬ সালের বাংলাদেশী মারপিঠধর্মী চলচ্চিত্র। এতে নাম ভূমিকায় অভিনয় করেছেন মান্না, এবং অন্যান্য ভূমিকায় অভিনয় করেছেন চম্পা ও রাজীব। ছবিটি ১৯৯৬ সালের ১৪ই জুন বাংলাদেশে মুক্তি পায়।

কুশীলব
 মান্না - রাজা, খলনায়ক
 চম্পা - রুবি, পুলিশ ইন্সপেক্টর
 রাজীব - দাউদ হায়দার
 প্রবীর মিত্র - আকবর, পুলিশ ইন্সপেক্টর
 সাদেক বাচ্চু - আফতাব
 ডলি জহুর - রাজার মা
 জাম্বু - দাউদ হায়দারের ডান হাত

সঙ্গীত
খলনায়ক চলচ্চিত্রের সুর ও সঙ্গীত পরিচালনা করেছেন আলী আকরাম শুভ ও গানের কথা লিখেছেন মনিরুজ্জামান মনির।

গানের তালিকা

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৯৬-এর চলচ্চিত্র
১৯৯০-এর দশকের মারপিঠধর্মী চলচ্চিত্র
আলী আকরাম শুভ সুরারোপিত চলচ্চিত্র
বাংলাদেশী চলচ্চিত্র
বাংলাদেশী মারপিঠধর্মী চলচ্চিত্র
মনতাজুর রহমান আকবর পরিচালিত চলচ্চিত্র
মনতাজুর রহমান আকবরের চিত্রনাট্য
লিডস

লিডস (; ) পশ্চিম ইউরোপের রাষ্ট্র যুক্তরাজ্যের পশ্চিম ইয়র্কশায়ার অঞ্চলের বৃহত্তম শহর। জনসংখ্যার বিচারে এটি লন্ডন এবং বার্মিংহামের পরে সমগ্র যুক্তরাজ্যের তৃতীয় বৃহত্তম শহর। ২০১৬ সালের তথ্য অনুযায়ী এখানে প্রায় ৭ লক্ষ ৮১ হাজার লোকের বাস।

১৩শ শতকে এটি একটি ক্ষুদ্র ম্যানরীয় বারো বা জেলা শহর ছিল। বর্তমানে এটি একটি মহানাগরিক জেলায় পরিণত হয়েছে। ১৬শ শতকে শহরটি এয়ার নদীর তীরে অবস্থিত একটি ছোট হাটবাজারভিত্তিক শহর ছিল।  ১৭শ ও ১৮শ শতকে লিডস পশম উৎপাদন ও বাণিজ্যের এক প্রধান কেন্দ্রে পরিণত হয়। শিল্প বিপ্লবের সময় পশম প্রধান শিল্প হলেও এখানে  তিসি, প্রকৌশল, লোহার ঢালাইখানা, ছাপাখানা এবং অন্যান্য শিল্পকারখানার বদৌলতে এটি একটি প্রধান শিল্পশহরে পরিণত হয়। এটির সম্প্রসারণ ঘটে এবং আশেপাশের গ্রামগুলিকে অন্তর্ভুক্ত করে নিয়ে ২০শ শতকের মাঝামাঝি নাগাদ লিডস একটি জনবহুল নগরে পরিণত হয়। বর্তমানে শহরটি যুক্তরাজ্যের ৪র্থ বৃহত্তম নগর অঞ্চলের ভেতরে অবস্থিত, যে অঞ্চলে প্রায় ২৬ লক্ষ লোকের বাস।

লিডসের প্রাইয় তিন-চতুর্থাংশ কর্মজীবী বেসরকারী খাতে কাজ করেন, যেটি যুক্তরাজ্যের শহরগুলির মধ্যে সর্বোচ্চ এরকম অনুপাত। 
এখানে চারটি বিশ্ববিদ্যালয় আছে। এটি যুক্তরাজ্যের চতুর্থ সর্বোচ্চ ছাত্র জনসংখ্যাবিশিষ্ট শহর। অর্থনীতির নিরিখে এটি যুক্তরাজ্যের ৪র্থ বৃহত্তম নগর । লন্ডনের পরে লিডস যুক্তরাজ্যের ২য় বৃহত্তম আইনি ও ব্যাংকিং কেন্দ্র। এখানে ৩০টিরও বেশি জাতীয় ও আন্তর্জাতিক ব্যাংকের শাখা আছে। এমনকি ব্যাংক অফ ইংল্যান্ডের একমাত্র আঞ্চলিক শাখাটিও এখানে অবস্থিত। লিডস যুক্তরাজ্যের ৩য় বৃহত্তম শিল্প-উৎপাদন কেন্দ্র; এখানে ১৮০০ শিল্পপ্রতিষ্ঠান ও ৩৯ হাজার কর্মচারী কাজ করে যারা স্থানীয় অর্থনীতিতে ৭ শত কোটি পাউন্ড পরিমাণ অবদান রাখে। শিল্পগুলির মধ্যে প্রকৌশল, ছাপাখানা ও প্রকাশনা, খাদ্য ও পানীয়, রাসায়নিক দ্রব্যাদি এবং চিকিৎসা প্রযুক্তি প্রধান।

তথ্যসূত্র

ইয়র্কশায়ার ও হাম্বারের শহর